**SZEKSZÁRDI ROMA NEMZETISÉGI ÖNKORMÁNYZAT**

**ELŐTERJESZTÉS SORSZÁMA:**

**MELLÉKLET: 1 db**

**TÁRGY: Javaslat a Szekszárdi Roma Nemzetiségi Önkormányzat 2023. évi költségvetésének módosítására**

**E L Ő T E R J E S Z T É S**

**A SZEKSZÁRDI ROMA NEMZETISÉGI ÖNKORMÁNYZAT KÉPVISELŐ-TESTÜLETE**

**2023. szeptember 14. -i RENDES ÜLÉSÉRE**

|  |  |
| --- | --- |
| **ELŐTERJESZTŐ:** | **ifj. Kovács György elnök** |
| **AZ ELŐTERJESZTÉST KÉSZÍTETTE:**  **ELŐADÓ:** | **Szántóné Karl Rita pénzügyi osztályvezető**  **Tarnóy Adrienn költségvetési és pénzügyi ügyintéző**  **Szántóné Karl Rita pénzügyi osztályvezető** |
|  |  |

|  |  |  |
| --- | --- | --- |
| **TÖRVÉNYESSÉGI VÉLEMÉNYEZÉSRE BEMUTATVA:** | | |
|  |  | **dr. Holczer Mónika**  **igazgatóságvezető** |

|  |  |
| --- | --- |
|  |  |
|  |  |

Terjedelem: 1 + 3 oldal

**Tisztelt Képviselő-testület!**

Az államháztartásról szóló 2011. évi CXCV. törvény (továbbiakban: Áht.), valamint a végrehajtásáról szóló 368/2011. (XII.31.) Kormányrendelet (továbbiakban: Ávr.) rendelkezik a költségvetési határozat módosításáról.

Az Áht. 34. § (4)-(5) törvény értelmében:

*„(4) A képviselő-testület a (2) és (3) bekezdés szerinti* ***előirányzat-módosítás****, előirányzat-átcsoportosítás átvezetéseként - az első negyedév kivételével -* ***negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig,*** *december 31-i hatállyal módosítja a költségvetési rendeletét. Ha év közben az Országgyűlés - a helyi önkormányzatot érintő módon - a 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.*

*(5)* ***A nemzetiségi önkormányzat****, a társulás, a térségi fejlesztési tanács, valamint az általuk irányított költségvetési szervek* ***bevételi előirányzatainak és kiadási előirányzatainak módosítására, átcsoportosítására az (1)-(4) bekezdést kell alkalmazni, azzal hogy a képviselő-testület hatáskörét a nemzetiségi önkormányzat testülete****, közgyűlése, a társulási tanács, illetve a térségi fejlesztési tanács tagjai gyakorolják, polgármesteren* ***a nemzetiségi önkormányzat elnökét****, a társulási tanács elnökét, illetve a térségi fejlesztési tanács elnökét kell érteni.”*

A nemzetiségi önkormányzat költségvetési határozatának módosítását saját hatáskörben az alábbi változások indokolják:

* A Szekszárdi Roma Nemzetiségi Önkormányzat 2022. évi költségvetési maradványa 376 ezer forint.
* A Nemzetiségi Önkormányzat 2023. évi feladatalapú támogatása 253 ezer forint.
* Kiadási oldalon a személyi juttatások 700 ezer forinttal, a munkaadókat terhelő járulékok és szociális hozzájárulási adó előirányzata 200 ezer forinttal csökkentésre, a dologi kiadások előirányzata 1 529 ezer forinttal növelésre kerül.

A változások átvezetésre kerültek az önkormányzat költségvetésében, ezáltal a költségvetés főösszege nem változik.

Kérem a Tisztelt Képviselő-testületet az előterjesztés megtárgyalására, és a határozati javaslat elfogadására.

**Szekszárd, 2023. augusztus**

**ifj. Kovács György**

**elnök**

**Határozati javaslat**

**A Szekszárdi Roma Nemzetiségi Önkormányzata Képviselő-testületének**

**/2023. (VIII.) határozata**

**a 2023. évi költségvetés módosításáról**

A Szekszárdi Roma Nemzetiségi Önkormányzat Képviselő-testülete az államháztartásról szóló 2011. évi CXCV. törvény 26. § (1) bekezdése alapján, figyelemmel az államháztartásról szóló törvény végrehajtásáról szóló 368/2011.(XII.31.) Korm. rendelet előírásaira a nemzetiségi önkormányzat 2023. évi költségvetésének elfogadásáról szóló 5/2023. (II.22.) határozatát (a továbbiakban: Határozat) az alábbiak szerint módosítja:

1. **A Határozat II. 1.-2. pontja helyébe az alábbi rendelkezés lép:**

**„II. A költségvetés bevételei és kiadásai**

1. A Képviselő-testület a Szekszárdi Roma Nemzetiségi Önkormányzat 2023. évi költségvetésének
2. bevételi főösszegét 6 169 ezer Ft-ban,
3. kiadási főösszegét 6 169 ezer Ft-ban

állapítja meg.

1. A Képviselő-testület a költségvetési kiadás
2. működési célú összegét: 6 169 ezer Ft-ban,
3. felhalmozási célú összegét: 0 ezer Ft-ban

állapítja meg.”

1. **A határozat mellékletei az alábbiak szerint módosulnak:**

(1) A határozat I. mérlege helyébe jelen határozat I. mérlege lép.

(2) A határozat I.A. mérlege helyébe jelen határozat I.A. mérlege lép.

(3) A határozat 1. melléklete helyébe jelen határozat 1. melléklete lép.

(4) A határozat 2. melléklete helyébe jelen határozat 2. melléklete lép.

(5) A határozat 3. melléklete helyébe jelen határozat 3. melléklete lép.

(6) A határozat 4. melléklete helyébe jelen határozat 4. melléklete lép.

(7) A határozat 5. melléklete helyébe jelen határozat 5. melléklete lép.

(8) A határozat 6. melléklete helyébe jelen határozat 6. melléklete lép.

(9) A határozat 7. melléklettel egészül ki.

(10) A határozat 8. melléklettel egészül ki.

(11) A határozat 9. melléklettel egészül ki.

(12) A határozat 10. melléklettel egészül ki.

**3. A határozat egyéb pontjai változatlanok maradnak.**

**4. A határozat az elfogadása napján lép hatályba.**

**Határidő: a döntéshozatal napja**

**Felelős: ifj. Kovács György elnök**